આખા ભારતમાં ગેરકાયદે રીતે પક્ષીઓનું વેચાણ થતું હોય એવાં લગભગ ૫૦ કેન્દ્રો છે અને અહીં ઘુવડને સહેલાઈથી ખરીદી તથા વેચી શકાય છે. આ કેન્દ્રોમાંથી ૨૧ કેન્દ્રો એવાં છે જ્યાં ઘુવડ સહિત રોજનાં ૨૦,૦૦૦થી ૫૦,૦૦૦ જંગલી પક્ષીઓનું વેચાણ થાય છે. મોટા ભાગના લોકો આ જંગલી પક્ષીઓને ઘરમાં પાળવા માટે નહીં પણ તાંત્રિક વિધિમાં બલિ આપવા માટે ખરીદતા હોય છે. જે તાંત્રિકો બ્લૅક મૅજિક કરતા હોય છે તેઓ આ બલિ આપવાથી પુત્રજન્મમાં સફળતા, બીમારીથી મુક્તિ, વંધ્યત્વની સમસ્યાથી છુટકારો તેમ જ વશીકરણમાં સફળતાની ગૅરન્ટી આપતા હોય છે. જોકે એ વાત અલગ છે કે નર્દિોષ ઘુવડને માર્યા પછી ભાગ્યે જ એનો બલિ આપનારી વ્યક્તિના નસીબમાં ફેરફાર થાય છે. સામાન્ય રીતે જ્યાં અંધશ્રદ્ધાનું સામ્રાજ્ય ફેલાયેલું હોય એવા આદિવાસી વિસ્તારો તેમ જ શિક્ષણનું પ્રમાણ ઓછું હોય એવા વિસ્તારોમાં ઘુવડનો બલિ આપવાનું પ્રમાણ વધારે છે.